## ТЕХНИЧКИ ОПИС

**ОПШТИ ПОДАЦИ**

|  |  |
| --- | --- |
| **ОБЈЕКАТ:** | Привременa девијација на државном путу IБ реда број 34 за потребе изградње надвожњака у оквиру пројекта Брзе саобраћајнице IБ реда, Аутопут E-75 Београд - Ниш (петља Пожаревац)-Пожаревац(обилазница)-Велико Градиште - Голубац, Поддеоница 2 од km 23+075,00 до km 46+000,00 |
| **ИНВЕСТИТОР:** | Коридори Србије Д.О.О.,  Краља Петра 21, 11000 Београд |
| **ПРОЈЕКТНА ОРГАНИЗАЦИЈА:** | АГ-УНС АРХИТЕКТОНСКО ГРАЂЕВИНСКИ ИНСТИТУТ ДОО Нови Сад  Пут новосадског партизанског одреда 1а  21000 Нови Сад |
| **ОДГОВОРНИ ПРОЈЕКТАНТ:** | Ана Бајић, дипл. инж. грађ. |

**Уводно образложење**

Пројектом Брзе саобраћајнице IБ реда, Аутопут E-75 Београд - Ниш (петља Пожаревац)-Пожаревац(обилазница)-Велико Градиште - Голубац, Поддеоница 2 од km 23+075,00 до km 46+000,00 на стационажи 25+246.13 је планиран укрштај брзе саобраћајнице и државног пута Iб реда број 34. На поменутој стационажи је предвиђен надвожњак како би се омогућиле саобраћајне комуникације са обе стране пројектоване брзе саобраћајнице и веза са државним путем.

За потребе изградње горе поменутог надвожњака потребно је извршити девијацију постојећег државног пута у циљу ефикасног одвијања саобраћаја током извођења радова.

**Новопројектовано стање**


Изградња будућег надвожњака је планирана да се одвија у три фазе.

**Прва фаза** захтева изградњу привремене девијације која ће омогућити несметане радове на надвожњаку и десним навозним рампама у правцу раста стационаже. Саобраћај ће бити преусмерен са државног пута ( стационажа државног пута km 4+675) на привремену девијацију дужине која износи пробилижно 195m, а затим се вратити на трасу постојећег државног пута (стационажа државног пута km 4+869)

Ова девијација је пројектована са четири кружне кривине радијуса R = 200m, 150m, 60 m. и 50m.

Нивелета је вођена по осовини коловоза и карактеришу је благи нагиби (in=0.3%). Примењени радијус вертикалног заобљења износи Rv = 3500 m .

Одводњавање коловоза решено је подужним и попречним нагибима. Попречни нагиб коловоза је једностран и усвојен је у складу са важећим правилником и попречним нагибима постојећег коловоза. Нагиб банкине је 7%, усмерен од ивице коловоза.




Слика 1 Саобраћајни приказ привремене девијације фаза 1

**Другом фазом** планира се повезивање привремене девијације фазе 1 са десном страном главне трасе брзе саобраћајнице. Саобраћај ће се преко привремене девијације усмеравати на брзу саобраћајницу све до планираног кружног тока на km 25+574.74 (стационажа према ПЗИ) a затим вратити на трасу постојећег државног пута. Овим решењем се омогућава несметано извођење радова на стационажама 0+290.00 до 0+500.00

Повезивање друге фазе са главном трасом је планирано кружном кривином чији радијус износи R = 60m.

Уклапање у нивелету брзе саобраћајнице планирано је успоном од 5.0% и радијусом вертикалног заобљења Rv = 400(550 m)



Слика 2 Саобраћајни приказ привремене девијације фаза 2

Геометријски попречни профил привремене девијације државног пута састоји се из следећих елемената:

- ширина возне траке tv=2х3.00m,

- ширина ивичне траке ti=2х0,25

- ширина банкине 1.00m

Обзиром да се у Фази 2 привремена девијација уклапа у брзу саобраћајницу ширина коловоза износи 8m.

За примењене радијусе чији је радијус R <200m извршено је проширење коловоза чиме је задовољена проходност тешког теретног возила.

Имајући у виду да је реч о привременом решењу коловозна конструкција девијације састоји се из следећих слојева:

- Битуменизирани носећи слој БНС22sА d=6cm

- Дробљени камени агрегат 0/31.5mm d=20cm

- Завршни слој на насипу –

шљунковито песковити материјал d=30cm

Одговорни пројектант:



Ана Бајић, дипл.инж.грађ.

бр. лиценце: 315 И00273 19